סטיבן רוט

סטיבן רוט (באנגלית: Stephen Root; נולד ב-17 בנובמבר 1951) הוא שחקן טלוויזיה וקולנוע אמריקאי, המוכר בעיקר מתפקידיו בסיטקום "NewsRadio" של NBC (1995–1999), ו"האיש במצודה הרמה" (2016–2019), ובסרטיהם של האחים כהן. רוט נולד בסרסוטה, פלורידה, בנובמבר 1951. בנם של ליאונה אסטל ורולנד קלייר רוט, שהיה מנהל פרויקטים של הנדסה אזרחית ברחבי ארצות הברית ומקסיקו. רוט השווה את ילדותו לזו של ילדים להורים המשרתים בצבא, שכן משפחתו עברה לעיתים קרובות ממקום למקום בכל פעם שאביו סיים פרויקט בנייה. רוט למד בתיכון בוורו ביץ', פלורידה ולאחר מכן למד לימודי אומנות באוניברסיטת פלורידה במסגרת תוכנית לתואר ראשון באמנויות יפות (BFA). למרות שעזב את הלימודים בסמסטר האחרון כדי להשתתף בהפקה בתיאטרון בברודוויי, האוניברסיטה הכירה בו כאחד מבוגריה בשנת 2008. לאחר מכן הוא אף השלים את הסמסטר החסר וזכה לקבל את התואר המלא. הופעת הבכורה של רוט בברודוויי הייתה בשנת 1980 במחזה "סוף המסע", שם גילם את דמותו של סגן משנה טרוטר. הוא השתתף גם במחזה "כולם היו בניי" בתפקיד פרנק לוביי, וב-2015 גילם את דמותו של ג'ון במחזה "מרג'ורי פריים". הופעת הבכורה של רוט בקולנוע הייתה בסרט ההמשך ל"קרוקודיל דנדי" משנת 1988, שם גילם סוכן DEA. באותה שנה גם שיחק בסרט האימה הפסיכולוגי "Monkey Shines", וכן מופיע בהופעת קמע קצרצרה בסרט "רוח רפאים" משנת 1990. לימים הפך רוט לאחד השחקנים המועדפים על האחים כהן והשתתף ברבים מסרטיהם - "אחי, איפה אתה?" (2000), "ארץ קשוחה" (2007), והבלדה על באסטר סקראגס (2018). ב-2004 קווין סמית' כתב במיוחד עבור רוט תפקיד בסרטו "ג'רזי גירל". בין תפקידיו המוכרים ביותר של רוט בטלוויזיה הם המיליארדר האקסצנטרי ג'ימי ג'יימס בסיטקום "NewsRadio" והיועץ הפוליטי הרפובליקני בוב מאייר בשתי העונות האחרונות של "הבית הלבן". רוט הופיע בקומדיות רבים ביניהן "דודג'בול" ו"שומר ראש במבצע" בהפקת ג'אד אפאטאו ב-2008. לזכותו של רוט רשומות גם כמה הופעות אורח בסדרות מובילות, ביניהן סיינפלד שם גילם מנהל בנק; "פרייז'ר" שם גילם אב במשפחה שמסייעת לפרייז'ר כשמכוניתו התקלקלה; "CSI", שם גילם את אביה של קורבן אונס ועוד. בשנת 2021 ביצע הופעת אורח בסדרה הדרמה-קומית "תקופת מבחן" מבית רשת הטלוויזיה Starz. רוט נישא לאשתו הראשונה לורה ג'ואן האסה ב-1984. השניים התגרשו באוגוסט 1997 ולהם בן משותף, קודי. רוט התחתן בשנית עם השחקנית רומי רוזמונט (Glee) ב-14 בדצמבר 2008. השניים שיחקו במקביל בסדרות "פרינג'" ו"הסקס של מאסטרס". מדיה וקבצים בנושא סטיבן רוט בוויקישיתוף סטיבן רוט, במסד הנתונים הקולנועיים IMDb (באנגלית) סטיבן רוט, באתר "אידיבי", מאגר הידע העברי לקולנוע ישראלי ועולמי סטיבן רוט, באתר AllMovie (באנגלית) סטיבן רוט, באתר Rotten Tomatoes (באנגלית) סטיבן רוט, באתר Metacritic (באנגלית) סטיבן רוט, במסד הנתונים הקולנועיים KinoPoisk (ברוסית) סטיבן רוט, באתר MusicBrainz (באנגלית) סטיבן רוט, באתר Discogs (באנגלית) ניב הדס, יש שחקנים שמסוגלים לדלג בין "יורשים" ל"בארי", ולפעמים מבריקים יותר מהכוכבים, באתר הארץ, 27 באפריל 2023 ניב שטנדל, מאיפה אני מכיר אותך? המחלקה לזיהוי פנים. והפעם: סטיבן רוט, ‏3 ביוני 2012 Stephen Root, The A.V. Club, ‏2012-02-21 (באנגלית) "Distinguished Alumnus Award". arts.ufl.edu. College of Arts, University of Florida. ארכיון מ-8 בספטמבר 2015. נבדק ב-13 ביולי 2016. {{cite web}}: (עזרה) Stephen Root: Credits, Bio, News & More, Broadway World (באנגלית) DOUANE JAMES Special to The Sun, 'It can be done', Gainesville Sun (באנגלית) Thomas Attila Lewis, TV Junkie: Interview with Romy Rosemont of Fox's 'Glee', masslive, ‏2010-10-05 (באנגלית)